ཉོའུ་ཡོག་གི་ལམ་ཆེན་དང་པོ་དང་ལམ་ཆེན་གཉིས་པའི་བར་གྱི་ཁྲོམ་སྲང་ཞེ་བརྒྱད་པའི་ཉེ་འཁོར་དུ་གཞིས་ཆགས་མྱོང་བ་དག་གིས་སྐབས་དེར་དུས་རྟག་པར་ཁྲོམ་སྲང་དེར་མངོན་ཡོང་བའི་རྒན་པོ་འདི་འདྲ་ཞིག་ཡོད་པ་དྲན་སྲིད།ཁོང་གི་སྐྲ་ལོ་དངུལ་སྐྱ་དེ་ནི་འཛིང་ཞིང་རིལ་བུར་ཆགས་ཡོད་ལ།མར་ཁི་ཐེ་ཝེན་ཇི་བཞིན་ཨ་ར་སྐྱ་བོ་བཞག་ཡོད།ཁོང་ལམ་འགྲམ་གྱི་ཤིང་གི་རྐུབ་སྟེགས་ཤིག་ཏུ་དལ་ལྷོད་ལྷོད་ཀྱིས་བཞུགས་ཡོད་ཅིང།མཛུབ་མོའི་བར་དུ་ཐ་མག་ཅིག་བཙིར་ཡོད།ཁོང་གི་འགྲམ་དུ་སྤུ་མདོག་དཀར་པོ་ཅན་གྱི་ཁྱི་གུ་ཆུང་ཆུང་ཞིག་བསྡད་ཡོད།